CELEX: 
Language: mt
Date: 2019-03-14 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) Nru 305/2011 tal-Parlament Ewropew u tal-Kunsill billi jistabbilixxi klassijiet ta’ prestazzjoni fir-rigward tar-reżistenza għall-forza tal-pressjoni tar-riħ għall-blinds u għat-tined esterni

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               Ir-Regolament (UE) Nru 305/2011 tal-Parlament Ewropew u tal-Kunsill tad-9 ta’ Marzu 2011 li jistabbilixxi kondizzjonijiet armonizzati għall-kummerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE
                  1
               , jirrikonoxxi żewġ alternattivi prinċipali biex jiġu stabbiliti l-klassijiet ta’ prestazzjoni fir-rigward tal-karatteristiċi essenzjali tal-prodotti għall-bini. Skont l-Artikoli 27(1) u 60(f), dan jista’ jsir permezz ta’ atti delegati tal-Kummissjoni, billi l-Artikolu 27(2) jippermetti l-użu tal-istandards armonizzati għal dan l-għan, abbażi ta’ mandat rivedut. F’konformità mal-ewwel subparagrafu tal-Artikolu 27(2), fejn il-Kummissjoni tistabbilixxi dawn il-klassijiet, il-korpi Ewropej għall-istandardizzazzjoni għandhom jużaw dawk il-klassijiet fl-istandards armonizzati.
            
            
               Skont id-definizzjoni li tinsab fl-Artikolu 2(7) tar-Regolament (UE) Nru 305/2011, “klassi” tfisser firxa ta’ livelli, delimitati permezz ta’ valur minimu u massimu, ta’ prestazzjoni ta’ prodott għall-bini. Għalhekk, il-klassijiet fir-Regolament (UE) Nru 305/2011 qegħdin dejjem jesprimu firxa partikolari ta’ prestazzjoni ddeterminata tal-prodott.
            
            
               Barra minn hekk, ir-Regolament (UE) Nru 305/2011 ma jagħmilx differenza bejn it-tipi differenti ta’ klassijiet skont l-oriġini tagħhom, għall-kuntrarju tal-predeċessur tiegħu, id-Direttiva tal-Kunsill 89/106/KEE. Għalhekk, il-klassijiet ta’ prestazzjoni stabbiliti mill-Kummissjoni u tali klassijiet stabbiliti mill-korpi Ewropej għall-istandardizzazzjoni jeħtieġ jiġu rikonoxxuti u rispettati kemm jista’ jkun bl-istess mod. 
            
            
               Barra minn hekk, il-klassifikazzjoni sħiħa ta’ prestazzjoni tkun teħtieġ li tiġi ddefinita mingħajr limiti, filwaqt li tinkludi l-livelli kollha possibbli ta’ prestazzjoni fir-rigward ta’ karatteristika essenzjali partikolari għall-prodotti koperti mill-istandard inkwistjoni. Inkella, fl-istess ħin jiġi stabbilit ukoll livell limitu għat-tali prestazzjoni.
            
            
               L-istandard tal-prodott Ewropew EN 13561 dwar il-blinds u t-tined esterni u r-rekwiżiti ta’ prestazzjoni tagħhom, inkluż is-sikurezza, ġie adottat inizjalment mill-Kumitat Ewropew għall-Istandardizzazzjoni (CEN) fl-2004 u ġie emendat fl-2008. Jinkludi klassifikazzjonijiet għall-prestazzjoni tal-prodotti koperti minnu, prinċipalment fir-rigward tal-karatteristika essenzjali tagħhom, jiġifieri r-reżistenza għall-forza tal-pressjoni tar-riħ, bl-introduzzjoni ta’ erba’ klassijiet ta’ prestazzjoni.
            
            
               Skont l-informazzjoni disponibbli, il-klassijiet eżistenti mhumiex biżżejjed għall-prodotti kollha inkwistjoni, peress li t-tipi ġodda ta’ prodotti f’dan il-qasam ġew żviluppati iktar reċentement u għandhom reżistenza għar-riħ ikbar minn qabel. F’ċerti każijiet, l-użu tal-klassijiet eżistenti jista’ jwassal ukoll għal problemi ta’ sikurezza marbuta mal-iffissar tal-prodotti. Għal dawk ir-raġunijiet, il-klassifikazzjoni tal-prestazzjoni inkwistjoni tkun teħtieġ li tikber iżda differenzjata minn fost id-diversi subfamilji tal-prodott koperti mill-istandard EN 13561: minħabba r-reżistenza tas-sistemi tal-iffissar, għat-tined b’dirgħajn jintwew jkunu xierqa biss tliet klassijiet, u t-tliet klassijiet addizzjonali, meta mqabbla mal-erbgħa eżistenti, ikunu applikabbli biss għall-blinds esterni bit-tessut li jgħaddi mill-vireg ta’ gwida laterali u għat-tined pergola.
            
            
               Dawk l-objettivi jeħtieġ jintlaħqu billi fil-klassifikazzjoni inkluża fl-istandard EN 13561, kif ippubblikat mis-CEN f’Marzu 2016, jiżdiedu tliet klassijiet oħra għall-karatteristika essenzjali tagħhom, jiġifieri r-reżistenza għall-forza tal-pressjoni tar-riħ, u billi ssir differenza bejn l-użu tal-klassijiet fost is-subfamilji tal-prodott koperti minn dan l-istandard, b’mod partikolari għat-tined b’dirgħajn jintwew esterni, għall-blinds esterni bit-tessut li jgħaddi mill-vireg ta’ gwida laterali u għat-tined pergola. Għal tipi oħra ta’ tined, roller blinds vertikali, marquisolettes u nemusieri, il-verżjoni l-ġdida tal-istandard EN 13561 ma tirrappreżenta l-ebda bidla fil-klassifikazzjoni eżistenti.
            
            
               Peress li skont l-applikazzjoni tar-Regolament (UE) Nru 305/2011, l-introduzzjoni ta’ dawn il-klassifikazzjonijiet ġodda fi standard armonizzat mill-korpi Ewropej għall-istandardizzazzjoni nnifishom teħtieġ il-ħruġ ta’ mandat rivedut ġdid li ma seħħx u jaf jieħu iktar żmien, tqies li jkun aħjar li jsir dan ir-Regolament Delegat.
            
            
               Tqies li ma jixraqx li fil-kamp ta’ applikazzjoni tar-Regolament jiġu inklużi klassifikazzjonijiet ta’ prestazzjoni oħra li jinsabu fl-istandard EN 13561, minħabba li skont ir-Regolament (UE) Nru 305/2011, it-tali klassifikazzjonijiet li jinsabu fl-istandards armonizzati u li r-referenza għalihom ġiet ippubblikata skont id-Direttiva 89/106/KEE f’Il-Ġurnal Uffiċċjali tal-Unjoni Ewropea, jeħtieġ li jitqiesu applikabbli skont ir-Regolament (UE) Nru 305/2011 mingħajr il-ħtieġa ta’ xi azzjoni ulterjuri.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               L-abbozz tar-Regolament Delegat ġie diskuss fil-laqgħa tal-Grupp ta’ Konsulenza dwar il-Prodotti għall-Bini (l-AG) fl-14 ta’ Ġunju 2016 u ġie sottomess ukoll għal konsultazzjoni tal-esperti bil-miktub bejn il-31 ta’ Mejju u t-28 ta’ Ġunju 2016. Qabel dawn il-passi, l-Istati Membri kollha ngħataw l-opportunità li jinnominaw esperti biex jipparteċipaw fihom. Minbarra dawn l-esperti, ġew ikkonsultati wkoll partijiet ikkonċernati esterni oħra. Id-dokumenti diskussi fl-AG u rilevanti għall-konsultazzjoni bil-miktub ġew trażmessi b’mod simultanju lill-Parlament Ewropew u lill-Kunsill, kif previst fil-Fehim Komuni dwar l-Atti Delegati. L-osservazzjonijiet ippreżentati f’dawn il-kuntesti u r-rispons li rċeviet wara l-Kummissjoni, tqiesu meta tħejja l-abbozz tal-verżjoni finali ta’ dan l-att għall-konsultazzjoni interservizz.
            
            
               Dan ġie ppublikat għall-feedback mill-pubbliku fuq il-Portal dwar Regolamentazzjoni aħjar mill-31 ta’ Ottubru 2018 sat-28 ta’ Novembru 2018, u nnotifikat lill-WTO mis-7 ta’ Novembru 2018 sas-6 ta’ Jannar 2019; żewġ partijiet konċernati taw feedback. Waħda minnhom ikkummentat dwar kwistjoni teknika li trid tiġi indirizzata fil-kuntest tar-rikjesta ta’ standardizzazzjoni, u għalhekk mhuwiex rilevanti għall-Att Delegat. L-oħra kkummentat li l-Klassi 3 ma għandhiex tingħata limitu massimu, imma dan mhuwiex il-każ meta din tiġi kkunsidrata flimkien mal-Klassi 4 ta’ warajha, u għalhekk lanqas dan il-kumment ma kien rilevanti.
            
            
               3.ELEMENTI ĠURIDIĊI TAL-ATT DELEGAT
            
            
               Skont l-Artikolu 27 tar-Regolament (UE) Nru 305/2011, il-klassijiet ta’ prestazzjoni jistgħu jiġu stabbiliti b’rabta mal-karatteristiċi essenzjali tal-prodotti għall-bini. Skont l-Artikoli 27(1) u 60(f), dan jista’ jsir permezz ta’ atti delegati tal-Kummissjoni. F’konformità mal-ewwel subparagrafu tal-Artikolu 27(2), fejn il-Kummissjoni tistabbilixxi dawn il-klassijiet, il-korpi Ewropej għall-istandardizzazzjoni għandhom jużaw dawk il-klassijiet fl-istandards armonizzati.
            
            
               Skont l-Artikolu 2(7) tar-Regolament (UE) Nru 305/2011, “klassi” tfisser firxa ta’ livelli, delimitati permezz ta’ valur minimu u massimu, ta’ prestazzjoni ta’ prodott għall-bini. Ir-Regolament (UE) Nru 305/2011 ma jagħmilx differenza bejn it-tipi differenti ta’ klassijiet. Għalhekk, il-klassijiet ta’ prestazzjoni stabbiliti mill-Kummissjoni u tali klassijiet stabbiliti mill-korpi Ewropej għall-istandardizzazzjoni jeħtieġ jiġu rikonoxxuti u rispettati kemm jista’ jkun bl-istess mod.
            
            
               Peress li skont l-applikazzjoni tar-Regolament (UE) Nru 305/2011, l-introduzzjoni ta’ klassifikazzjonijiet ġodda ta’ prestazzjoni fl-istandards armonizzati mill-korpi Ewropej għall-istandardizzazzjoni nnifishom teħtieġ il-ħruġ ta’ mandati riveduti ġodda li ma seħħx, tqies li jkun aħjar li jsir dan ir-Regolament Delegat.
            
            
               Għal dawn ir-raġunijiet, jenħtieġ li r-Regolament Delegat jiġi adottat biex jiġu stabbiliti klassijiet ġodda ta’ prestazzjoni għall-blinds u għat-tined esterni, skont l-istandard Ewropew EN 13561.
            
         
         
            
               Ir-Regolament Delegat jikkonforma mal-prinċipju tal-proporzjonalità. Huwa jwassal biex jittaffew ċerti diffikultajiet ikkawżati mill-impatt tar-Regolament (UE) Nru 305/2011 fuq l-istabbiliment tas-sistemi ta’ klassifikazzjoni għall-prestazzjoni tal-prodotti għall-bini, u għalhekk jista’ jiġi vvalutat li jkun ta’ benefiċċju għas-settur Ewropew tal-bini kollu.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 14.3.2019
            
            
               li jissupplimenta r-Regolament (UE) Nru 305/2011 tal-Parlament Ewropew u tal-Kunsill billi jistabbilixxi klassijiet ta’ prestazzjoni fir-rigward tar-reżistenza għall-forza tal-pressjoni tar-riħ għall-blinds u għat-tined esterni
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat, ir-Regolament (UE) Nru 305/2011 tal-Parlament Ewropew u tal-Kunsill tad-9 ta’ Marzu 2011 li jistabbilixxi kondizzjonijiet armonizzati għall-kummerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE
                  2
               , u b’mod partikolari l-Artikolu 27(1) tiegħu,
            
            
               Billi:
            
            
               (1)L-istandard Ewropew EN 13561 dwar il-blinds u t-tined esterni ġie adottat inizjalment mill-Kumitat Ewropew għall-Istandardizzazzjoni (CEN) fl-2004 u ġie emendat fl-2008. Fih erba’ klassijiet ta’ prestazzjoni għall-blinds u għat-tined esterni, b’mod partikolari fir-rigward tar-reżistenza ta’ dawk il-prodotti għall-forza tal-pressjoni tar-riħ.
            
            
               (2)Il-klassijiet stabbiliti fl-istandard EN 13561 mhumiex biżżejjed għall-prodotti kollha attwalment disponibbli fis-suq. Il-biċċa l-kbira tal-prodotti reċenti għandhom reżistenza għall-forza tal-pressjoni tar-riħ ikbar minn qabel. F’ċerti każijiet, l-użu tal-klassijiet eżistenti jista’ jwassal għal problemi ta’ sikurezza marbuta mal-iffissar tal-prodotti.
            
            
               (3)Għalhekk, huwa neċessarju li fil-klassifikazzjoni inkluża fl-istandard EN 13561, jiżdiedu tliet klassijiet oħra ta’ prestazzjoni għar-reżistenza għall-forza tal-pressjoni tar-riħ. Huwa neċessarju wkoll li ssir differenza bejn l-użu tal-klassijiet fost is-subfamilji tal-prodott koperti minn dak l-istandard, b’mod partikolari għat-tined b’dirgħajn jintwew, għall-blinds esterni bit-tessut li jgħaddi mill-vireg ta’ gwida laterali u għat-tined pergola. 
            
            
               (4)Skont l-Artikolu 27 tar-Regolament (UE) Nru 305/2011, il-klassijiet ta’ prestazzjoni fir-rigward tal-karatteristika essenzjali tal-prodotti għall-bini tista’ tiġi stabbilita mill-Kummissjoni jew minn korp Ewropew għall-istandardizzazzjoni abbażi ta’ mandat rivedut maħruġ mill-Kummissjoni. Minħabba l-ħtieġa li jiġu stabbiliti klassijiet addizzjonali ta’ prestazzjoni malajr kemm jista’ jkun, il-klassijiet ta’ prestazzjoni l-ġodda jenħtieġ li jiġu stabbiliti mill-Kummissjoni. Skont l-Artikolu 27(2) ta’ dak ir-Regolament, dawk il-klassijiet jeħtieġ li jintużaw fl-istandards armonizzati,
            
            
               ADOTTAT DAN IR-REGOLAMENT:
            
            
               Artikolu 1
            
            
               Il-klassijiet ta’ prestazzjoni fir-rigward tar-reżistenza għall-forza tal-pressjoni tar-riħ għall-blinds u għat-tined esterni, kif stipulat fl-Anness, huma stabbiliti.
            
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 14.3.2019
            
         
         
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        ĠU L 88, 4.4.2011, p. 5.
               
               
                  
                     (2)
                  
                        ĠU L 88, 4.4.2011, p. 5.
               
            
      
    ---documentbreak--- 
      
         
         
            
               ANNESS
            
            
            
               Tabella 1
            
            
               Klassijiet ta’ prestazzjoni fir-rigward tar-reżistenza għall-forza tal-pressjoni tar-riħ għall-blinds esterni bit-tessut li jgħaddi mill-vireg ta’ gwida laterali u għat-tined pergola
            
            
                     
                        Klassijiet
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Pressjoni tar-riħ nominali pN (N/m²)
                     
                  
                  
                     
                        < 40
                     
                  
                  
                     
                        ≥ 40 - < 70
                     
                  
                  
                     
                        ≥ 70 - < 110
                     
                  
                  
                     
                        ≥ 110 - < 170
                     
                  
               
                     
                        Pressjoni tar-riħ ta’ sikurezza pS (N/m²)
                     
                  
                  
                     
                        < 48
                     
                  
                  
                     
                        ≥ 48 - < 84
                     
                  
                  
                     
                        ≥ 84 - < 132
                     
                  
                  
                     
                        ≥ 132 - < 204
                     
                  
               
            
                     
                        Klassijiet
                     
                  
                  
                     
                        4
                     
                  
                  
                     
                        5
                     
                  
                  
                     
                        6
                     
                  
               
                     
                        Pressjoni tar-riħ nominali pN (N/m²)
                     
                  
                  
                     
                        ≥ 170 - < 270
                     
                  
                  
                     
                        ≥ 270 - < 400
                     
                  
                  
                     
                        ≥ 400
                     
                  
               
                     
                        Pressjoni tar-riħ ta’ sikurezza pS (N/m²)
                     
                  
                  
                     
                        ≥ 204 - < 324
                     
                  
                  
                     
                        ≥ 324 - < 480
                     
                  
                  
                     
                        ≥ 480
                     
                  
               
            
               Tabella 2
            
            
               Klassijiet ta’ prestazzjoni fir-rigward tar-reżistenza għall-forza tal-pressjoni tar-riħ għat-tined b’dirgħajn akkordjintrellis arm, it-tined b’dirgħajn rotatorji, it-tined b’dirgħajn skorrevoli, ir-roller blinds vertikali, il-marquisolettes, it-tined tal-faċċata, it-tined tat-tamboċċ, it-tined tal-konservatorju u n-nemusieri
            
            
                     
                        Klassijiet
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Pressjoni tar-riħ nominali pN (N/m²)
                     
                  
                  
                     
                        < 40
                     
                  
                  
                     
                        ≥ 40 - < 70
                     
                  
                  
                     
                        ≥ 70 - < 110
                     
                  
                  
                     
                        ≥ 110
                     
                  
               
                     
                        Pressjoni tar-riħ ta’ sikurezza pS (N/m²)
                     
                  
                  
                     
                        < 48
                     
                  
                  
                     
                        ≥ 48 - < 84
                     
                  
                  
                     
                        ≥ 84 - < 132
                     
                  
                  
                     
                        ≥ 132
                     
                  
               
            
               Tabella 3
            
            
               Klassijiet ta’ prestazzjoni fir-rigward tar-reżistenza għall-forza tal-pressjoni tar-riħ għat-tined b’dirgħajn jintwew
            
            
                     
                        Klassijiet
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
               
                     
                        Pressjoni tar-riħ nominali pN (N/m²)
                     
                  
                  
                     
                        < 40
                     
                  
                  
                     
                        ≥ 40 - < 70
                     
                  
                  
                     
                        ≥ 70
                     
                  
               
                     
                        Pressjoni tar-riħ ta’ sikurezza pS (N/m²)
                     
                  
                  
                     
                        < 48
                     
                  
                  
                     
                        ≥ 48 - < 84
                     
                  
                  
                     
                        ≥ 84